اوعاك تحسبنى فأرانا اصلا كنت عماله اضحك وانا بقرأ ،، بس انا بدخل يعنى صفحات ملحدين بحب الاستكشاف عشان اطمن بس وشوفت البحث دا من غير توجيه من حد حبيت اشوف رأى حد فاهم فى الموضوع
بتخشي صفحات ملحدين عشان تطمني؟  دا زي اللي يقول أنا هأنط في النار ومش هأتحرق إن شاء الله :) ما تعمليش كده طالما ما عندكيش علم ، يا جماعة أرجوكم  الجنون : هو تكرار نفس الأفعال وتوقع الوصول لنتائج مختلفة.  أنا بيجيلي سؤال كل يومين تقريبًا : دخلت صفحات ملحدين وجالي شكوك.  طب يا بني دخلت ليه يا حبيبي؟ ، حب استطلاع ، كنت فاكر الموضوع عادي يعني!  لأ هو مش عادي ، ومع الجهل بيكون خطيئة مش بس مش عادي ، ودينك اللي أنت فاكر نفسك واقف على أرض صلبة فيه ، هتلاقيه بكرة بقى سائل ومش عارف تقف ، فياريت الله يكرمكم : اللي معندوش علم يسمح بالرد ، ياريت ما يخشش من أساسه ، بس كده ، سهلة خالص والله!